Andy ja Ostarin helmet

Andy ja Ostarin helmet on Helsinkiläinen rock-yhtye, joka on perustettu vuosituhannen vaihteessa. Yhtyeen keulahahmo, laulaja-lauluntekijä Antti "Andy" Muurinen syntyi vuonna 1967 Helsingissä. Muurinen kävi koulut musiikkiluokalla mm. Seppo Hovin opetuksessa, ja opiskeli pianon- ja kitaransoittoa, sekä laulua.

Andy ja Ostarin helmet on saavuttanut omintakeisen ilmaisunsa vuosien saatossa. Yhtyeen tyyli on melodista suomirokkia tai jopa rock-iskelmää, tuotannon ollessa suurelta osalta Andy Muurisen käsialaa.  Vanhimmat kappaleet on kirjoitettu jo 1980-luvun alkupuolella. Tuolloin Muurinen toimi aktiivisesti Helsinkiläisen Filtteri-yhteen solistina ja biisintekijänä. Filtteri toimi vuosina 1983-90, ja treenasi legendaarisessa Lepakossa Helsingissä. Vuonna 1989 Filtteri julkaisi ensimmäisen vinyylisinglensä Sankareiden Maa/ Talviyö. Julkaisua seurasi seuraavana vuonna single Ruumissaatto/ Kiertotähti. Singlet saivat varteenotettavaa huomiota mm. Radio Cityssä, ja Tavastian Backstage-klubilla, jossa Muurinen toimi osa-aikaisena DJ:nä. Filtteri lopetti kuitenkin toimintansa jälkimmäisen singlen jälkeen Muurisen vastaperustetun perheen, ja päätoimisen työuransa takia.
Yhdeksänkymmentäluvulla Muurinen jatkoi musiikintekemistä projektiluontoisesti, mutta demoja äänitettiin tasaisin väliajoin. Monet tuon vuosikymmenen biiseistä odottivat tulemistaan seuraavan vaiheen koittaessa.

Vuosituhannen vaihteessa Andy kokosi Ostarin helmet-bändin tutuista soittajista. Ensimmäiseen kokoonpanoon kuuluivat: Andy Muurinen: kitara & laulu, Janne "Napo" Ailio: kitara, Esa Nykänen: kitara & taustalaulu, Harri "Lörri" Vuorio: basso & taustalaulu, Timo "Tinde" Päivärinta: rytmisoittimet, Jouni Kela: haitari, Marjut Fabritius: taustalaulu. Yhtye soitti keikkansa mikitetyillä akustisilla soittimilla. Tämä kokoonpano teki satunnaista keikkaa pääkaupunkiseudun ravintoloissa. 
Muutaman vuoden toiminnan jälkeen Ostarin helmet siirtyi akustisesta soitosta perinteiseen rock-formaattiin sähkökitaroiden kera, ja kokoonpanoksi vakiintui: Andy Muurinen: laulu & kitara, William "Wiltsu" Welander: kitara & taustalaulu, Ilkka "Ile" Liikanen: kitara & taustalaulu, Arno Sahri: basso & taustalaulu ja Arto Leskinen: rummut. Tällä kokoonpanolla yhtye keikkaili Helsingissä sekä teki joitakin yksityiskeikkoja mm. hääjuhlissa. Yhtyeen keikoilla kuultiin sekä omaa tuotantoa, että cover-kappaleita. 
Yhtye myös äänitti omaa musiikkiaan musiikkiaan, joista osa julkaistiin myöhemmin kokoelma-albumilla "Kylmää kyytiä".  Biisit äänitettiin osin sessiomuusikoiden kanssa. Komppikitaraa kappaleilla soittaa Mika Packalen ja bassoa Timo "Tinde" Päivärinta. 
Tämä kokoonpano toimi vuodesta 2011, vuoteen 2015, jolloin Wiltsu Welander ja Arto Leskinen jättivät yhtyeen ja soolokitaristiksi yhtyeeseen liittyi Martti "Mara" Häyrinen ja rumpuihin Jukka-Pekka "JP" Vironen.  
Kolmannen kokoonpanon toiminta oli aktiivista niin yksityistilaisuuksissa kuin klubikeikoillakin. Omaleimainen tyyli saavutti hiljalleen suosiota ja yhtye julkaisi EP:n "Promo" vuonna 2018. Juuri ennen EP.n julkaisua Arno Sahri jätti yhtyeen henkilökohtaisista syistä ja EP:llä bassoraidat soitti Jari Rautiainen, joka jäi sittemmin bändiin. Martti Häyrinen ja Ile Liikanen lopettivat vielä saman vuoden aikana bändissä soittamisen, ja tilalle siirtyivät erinäisten kokeilujen jälkeen Ari Junna ja Sauli Määttä. Bändi julkaisi loppuvuodesta kokoelma-albumin "Kylmää kyytiä", jossa oli uuden EP:n materiaalin lisäksi vuonna 2015 tehtyä materiaalia.

Nykyinen kokoonpano Andy Muurinen, Ari Junna, Sauli Määttä, Jari Rautiainen ja JP Vironen on toiminut vuodesta 2019 lähtien. Andy ja Ostarin helmet julkaisi 2019 neljän biisin EP:n nimellä "Promo 2019". Vuonna 2020 julkaistiin CD-kokoelmalevy Andy ja Ostarin helmet/ Filtteri, jossa on Muurisen -90-luvun tuotantoa, sekä Filtterin aiemmat vinyylisinglet bonusbiisin kera. 
Nyt uutta tuoretta äänitettyä materiaalia on taas runsaasti, joten uusi albumi on piakkoin tuloilla.

Andy ja Ostarin helmet on levy-yhtiöistä tai keikkamyyjistä riippumaton bändi ja tuottaa, kustantaa/ myy pääosin tuotettaan itse. Leyvykauppa Äx myy myös bändin levyjä. YouTubesta löytyy yli 30 Ostarin helmien musiikkivideota, joista bändin tuotantoa voi seurata. Bändin keikkaohjelmistossa on tällä hetkellä noin 30 omaa biisiä, ja noin 30 suomi-cover-biisiä. 
Kontakti: antti@muurinen.org